Вануатунун административдик-аймактык түзүлүшү

1994-жылдан тартып Вануату Республикасы 6 провинцияга бөлүнөт. Провинциялардын аталыштары провинцияны түзгөн негизги аралдардын аталыштарынын уңгусунан же биринчи тамгаларынан түзүлгөн:

 Малампа (аталышы Малакула, Амбрим жана Паама аралдарынын аталышынан алынган);
 Пенама (Пентекост, Аоба, Маэво);
 Санма (Санто, Мало);
 Тафеа (Танна, Анива, Футуна, Эрроманго, Анейтюм);
 Торба (Торрес аралдары, Банкс аралдары);
 Шефа (Шеперд, Эфате аралдары).

1906-жылы Жаңы Гебриддерде кондоминиум түзүү боюнча конвенцияга кол коюлгандан кийин төрт жыл бою административдик бөлүнүү болгон эмес жана меланезиялыктар катышкан ар кандай талаш-тартыш иштерди жалпы сот эмес, аскер-деңиз комиссиясы караган жана чечимдерди кабыл алганTufala Gavman (ред. Bresnihan, Brian J. and Keith Woodward). Reminisces from the Anglo-French Condominium of the New Hebrides. — Suva, Fiji: Institute of Pacific Studies, University of the South Pacific, 2002. — С. 26. — ISBN 982-02-0342-2. 1911-жылы административдик реформаны ишке ашыруу боюнча алгачкы кадамдар жасалган. Реформанын натыйжасында, 1912-жылы Жаңы Гебриддердин айрым аралдарына резидент-комиссарлардын өкүлдөрү дайындалган (Эфате аралын кошпогондо), алар калктын ар кандай даттанууларын карап, жумушка орношуу маселелерин көзөмөлдөшкөн. Британиянын өкүлдөрү Танна жана Эспириту-Санто аралдарында, Франция өкүлдөрү Малекула жана Пентекост аралдарында колониялык багыттагы иштерди жүргүзүшкөн.

1985-жылы кезектеги административдик реформа жүргүзүлүп, натыйжада төрт округ жоюлуп, он бир аралдар үчүн Арал Кеңеши түзүлгөнВануатунун провинциялары.

 Провинциялар 
№Провинция
(кырг.)Провинция
(англ.)Административдик
борборуАянты,
км²Калкы,
адам (2009)Жыштыгы,
адам/км²1МалампаMalampaЛакаторо277936 72713,222ПенамаPénamaСаратамата119830 81925,733СанмаSanmaЛюганвиль424845 85510,794ТафеаTafeaИсангел162832 54019,995ТорбаTorbaСола882935910,616ШефаShéfaПорт-Вила145578 72354,11Бардыгы12 190234 02319,20

 Тарых 
1985-жылдан 1994-жылга чейин өлкө 11 аралдык аймакка бөлүнгөн:

 Аоба жана Маэво (борбору Лонгана);
 Амбрим (борбору Эас);
 Банкс жана Торрес (борбору Сола);
 Эфате (борбору Порт-Вила);
 Эпи (борбору Рингдав);
 Малекула (борбору Лакаторо);
 Паама (борбору Лиро);
 Пентекост (борбору Лолтонг);
 Санто жана Мало (борбору Люганвиль);
 Шеперд (борбору Моруа);
 Тафеа (борбору Исангел).

Кондоминиум мезгилинде 4 административдик округ болгон:

 Түштүк округу;
 1-борбордук округ;
 2-борбордук округ;
 Түндүк округу.

 Булактар 

 Тышкы шилтемелер 

 Вануатунун Өкмөтүнүн расмий сайты

Категория:Вануатунун административдик-аймактык түзүлүшү